TRUE ดีดบวก 5% โบรกฯมองครึ่งปีหลังฟื้น-อัพคำแนะนำ “ทยอยซื้อ” เคาะเป้า 3.80 บาท
TRUE ดีดบวก 5% โบรกฯมองครึ่งปีหลังฟื้น-อัพคำแนะนำ “ทยอยซื้อ” เคาะเป้า 3.80 บาท
17 ส.ค. 2563

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.11 น. อยู่ที่ระดับ 3.50 บาท บวก 0.18 บาท หรือ 5.42% สูงสุดที่ระดับ 3.50 บาท ต่ำสุดที่ระดับ 3.36 บาท ด้วยมูลค่าการซื้อขาย 372.32 ล้านบาท

ด้าน บล.ฟินันเซีย ไซรัส ระบุในบทวิเคราะห์ฯแนะ “ซื้อ” หุ้น TRUE แม้มีขาดทุนปกติงวดไตรมาส 2/63 ราว 900 ล้านบาท ใกล้เคียงคาด แต่ข้อดีคือรายได้ถูกกระทบจากสถานการณ์โควิด-19 จำกัด และยังเติบโตได้ทั้งจากไตรมาสก่อน และช่วงเดียวกันของปีก่อน
ขณะที่แนวโน้มครึ่งปีหลังคาดว่าการแข่งขันจะยังคงดุเดือด แต่ด้วยแนวโน้มธุรกิจที่ยังคงได้รับปัจจัยหนุนจากความก้าวหน้าทางเทคโนโลยี และราคาหุ้นกลับมามีอัพไซด์ ทางฝ่ายจึงปรับเพิ่มคำแนะนำเป็น “ทยอยซื้อ” ราคาพื้นฐานปี 2563 ที่ 3.80 บาท
อนึ่ง TRUE รายงานผลการดำเนินงาน งวดไตรมาส 2 และงวด 6 เดือนแรกปี 2563 มีกำไรสุทธิ ดังนี้ 

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้จากการให้บริการหลักของกลุ่มทรูเพิ่มขึ้น 4% จากไตรมาสเดียวกันของปีก่อนหน้า ส่งผลให้รายได้จากการให้บริการโดยรวมเป็น 26.6 พันล้านบาท เพิ่มขึ้น 2% จากปีก่อนหน้า หนุนโดยทรูมูฟ เอช ที่เติบโตแข็งแกร่งจากความต้องการใช้งานดาต้าที่สูงขึ้นและการเติบโตของกลุ่มลูกค้าระบบรายเดือน อีกทั้งรายได้จากการขายเป็น 3.7 พันล้านบาท เติบโต 7.3% จากปีก่อนหน้า